Għadda f'ġirja tfajjel ħelu, ġismu ġamra jitfa' d-dawl; Kien ħafif bħal għamar għoli f'nofs il-ġlieda minn fomm Sawl; Il-Jum bieni illi jgħanni l-għanja mbissma tal-ħajjin, Li tinbidel f'għanja mnikkta, l-għanja mnikkta tal-mejtin, X'ħin quddiemna jdub u jidher, kobba sewda mingħajr lwien, Jibki d-dawl li kellu jitfi fuq il-qabar twil taż-Żmien. Fuqna jħaffef, jofroq l-ajru, il-ħuttaf mislut u żgħir: Għas-sħab iswed, tqil u mdendel qisu jrid f'ġirjietu jgħir; Qed iħabbar fuq l-egħlieqi miġjet l-ilma u l-irjieħ, Għat-tbattil minn ġo l-imsieraħ qed jistieden u għall-mistrieħ. Il-burraxka li qalila tersaq siekta fis-smewwiet Tħoll ġisimba fuq il-bniedem, tkaxkar tuħba ġo l-ibliet: Għax is-sħab jinħall u jgħarraq u s-sajjetti, mitlufin F'ġenn il-leħħ u l-beraq isfar; qisbom żwiemel maħrubin; U l-irjieħ jikinsu l-osqfa, jinżlu jlebbtu ġot-triqat, Igħannu dejjem l-istess għanja meta jgħixu das-sigħat. Ruħ u ġisem/ Waħda tkompli tterraq dejjem 'l hemm minn baw', L-ieħor igħib u jmut quddiemna, għax imut dak li naraw. U għaliex qed ibeżżagħni dak il-lejl mitluf fiż-żmien, Fejn jiddallmu ħbub għajnejja, nibda ninsa jien min jien' Il-għaliex qed iwerwirni n-nifs imliebeġ u għajjien ' Ta' l-arloġġ illi bħal tifel qed igħodd il-ħin, Bosbien' Għax nitħasseb quddiem ħlejqa li jiċċaqlaq fiba d-demm 'Naf għaliex: ma' kull ċaqliqa, qed tinqered u tintemm. U did-debra toħloq f'qalbi, bħala marda li ma tfieqx, Il-weġgħat li jħoss min f'soddtu il-mewt tiġi ma jixtieqx. Kewkba ħelwa, li ġo fija bla ma tebda tgħix u ttir, Lewn il-ġawbra, li mingħajrek nisfa jien mill-ħajja fqir: Ruħ qaddisa, l-isbaħ għanja li qatt għanna l-kbir Hallieq, 'Il quddiemi Lejn l-Art imwiegħda Nemmen, nibża', 'mma nixtieq